
Сыбайлас жемқорлық тәуекелдеріне 
ішкі талдау жүргізу туралы

«Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабы 5-тармағына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген сыбайлас жемқорлық тәуекелдеріне ішкі талдау жүргізудің үлгілік қағидаларының 4, 6, 8-тармақтарына, ШЖҚ-дағы «Материалдық-техникалық қамтамасыз ету басқармасының инженерлік орталығы» РМК (бұдан әрі – Кәсіпорын) Жарғысының 23-тармағының 6) тармақшасына, БҰЙЫРАМЫН:
1. Кәсіпорынның комплаенс-офицері Кәсіпорында сыбайлас жемқорлық тәуекелдеріне ішкі талдау жүргізетін орындаушы болып белгіленсін. 
2. Кәсіпорындағы сыбайлас жемқорлық тәуекелдеріне ішкі талдау «Сыбайлас жемқорлық тәуекелдеріне ішкі талдау жүргізу туралы кестені бекіту» Кәсіпорын директорының міндетін атқарушының 2026 жылғы 29 маусымдағы № 204-н/қ бұйрығымен белгіленген мерзімде жүргізілсін.
3. Кәсіпорындағы сыбайлас жемқорлық тәуекелдеріне мынадай бағыттар бойынша ішкі талдау жүргізілсін:
- Кәсіпорын қызметіне қатысты нормативтік құқықтық актілерде сыбайлас жемқорлық тәуекелдерін анықтау;
- Кәсіпорынның ұйымдық-басқару қызметінде сыбайлас жемқорлық тәуекелдерін анықтау.
4. Кәсіпорынның құрылымдық бөлімшелерінің басшылары комплаенс-офицері сұратқан материалдардың уақытында ұсынылуын қамтамасыз етсін.
5. Комплаенс-офицері осы бұйрықты орындау үшін Кәсіпорынның құрылымдық бөлімшелеріне, сондай-ақ осы бұйрықтың Кәсіпорынның ресми интернет-ресурсында орналастырылуын қамтамасыз ету үшін Жобаларды талдау және басқару қызметіне жіберсін.
6. Осы бұйрықтың орындалуын бақылауды өзіме қалдырамын.
7. Осы бұйрық оған қол қойылған күнінен бастап күшіне енеді.

